НЕОБХОДИМИ ДОКУМЕНТИ ЗА КАНДИДАТСТВАНЕ ЗА АКАДЕМИЧНАТА ДЛЪЖНОСТ „ДОЦЕНТ“

Три еднотипни комплекта документи, материали и трудове (два за рецензентите и един контролен в канцеларията на ИР) и пет папки с еднотипни документи (без трудовете) - четири за изготвяне на становища – може и на електронен носител и един контролен в канцеларията на ИР съдържащи:

1. Заявление до Директора на ИР-БАН за участие в конкурса
2. Подробна автобиография по европейски образец
3. Копие на дипломата (оригиналите на дипломите се представят за сверка) за придобита ОНС “Доктор или научната степен „Доктор на науките“. Копията от дипломите се съпровождат с подпис на кандидата и текст „Вярно с оригинала”. За кандидати получили диплом извън страната изискванията за представяне на документ(и) са записани в член 48 на Вътрешни правила за развитието на академичния състав на Института по роботика при БАН
4. Медицинско свидетелство (не се изисква за кандидати, които са служители на БАН)
5. Свидетелство за съдимост (не се изисква за кандидати, които са служители на БАН)
6. Справка за стаж по специалността за кандидатите, които не са били до момента служители на ИР-БАН
7. Списък на научните публикации, с които кандидатът участва в конкурса, които да не повтарят представените за придобиване на образователната и научна степен "доктор" и за придобиване на научната степен "доктор на науките"
8. Списък с изобретения и други научно-приложни резултати
9. Списък на цитирания
10. Резюмета на научните публикации, с които кандидатът участва в конкурса – на български и английски език
11. Копия на всички научни публикации, с които кандидатът участва в конкурса
12. Справка за изпълнение на минималните национални изисквания за заемане на академичната длъжност „доцент“ по групи показатели за НАЦИД
13. Справка за изпълнение на минималните национални изисквания за заемане на академичната длъжност „доцент“ по групи показатели според ЗРАСРБ чл. 2б, ал.2 и 3 за научното направление (Таблица 1 и Таблица 2)
14. Справка за оригиналните научни и научно-приложни приноси
15. Други материали и документи, които кандидатът счита че имат отношение към конкурса. Копията от тези материали и документи за участия на кандидата в проекти, теми, разделителни протоколи за реализирано икономическо въздействие или друг ефект и т.н. да се съпровождат с неговия подпис и текст „Вярно с оригинала”
16. Декларация, че нямат доказано по законоустановения ред плагиатство в научните трудове
17. Попълнени Декларация (Приложение 1) и Декларация (Приложение 2) според изискванията на Вътрешните правила за развитието на академичния състав на Института по роботика при БАН
18. Документ за платена такса на ИР-БАН по банков път